Mamamoo

Mamamoo (հանգըլ՝ 마마무|마마무), երբեմն գրվում է նաև MAMAMOO, «Rainbow Bridge World» ընկերության հարավկորեական կանանց երաժշտական խումբ, բաղկացած չորս անդամից։ Խումբը պաշտոնական առաջնաելույթ է ունեցել 2014 թվականի հունիսի 19-ին «Mr. Ambiguous» երգով։ Նրանց առաջնաելույթը համարվում է 2014 թվականի ամենալավ առաջնաելույթներից մեկը։

Կարիերա

Մինչ առաջնաելույթը 

Մինչ իրենց պաշտոնական առաջնաելույթը խումբը համագործակցել է այլ արտիստների հետ։ Առաջին համագործակցությունը եղել է Բումքեյի հետ «Don't Be Happy» տեսահոլովակի համար, որը թողարկվել է 2014 թվականի հունվարի 8-ին։ Երկրորդ համագործակցությունը K.Will-ի և Հվասայի միջև էր, որը կոչվում էր «Peppermint Chocolate», թողարկվել է 2014 թվականի փետրվարի 11-ին։ «Peppermint Chocolate» երգը առաջին շաբաթում «Gaon Digital Chart»-ում զբաղեցրել է 11րդ տեղը։ Մայիսի 30-ին խումբը թողարկեց «Geeks» ռեփ դուոի հետ համագործակցությունը, որը կոչվում էր «Heeheehaheho»:

2014: Առաջնաելույթ, «Mr. Ambiguous» և «Piano Man» 

2014 թվականի հունիսի 18-ին խումբը արեց իր պաշտոնական առաջնաելույթը «Mr. Ambiguous» երգով, որը չի մտնում նրանց «Hello» ալբոմի մեջ։ «Mr. Ambiguous» երգի տեսահոլովակում քեյ փոփի այնպիսի հայտնի ներկայացուցիչներ, ինչպիսիք են CNBLUE խմբի Լի Ջոնգ Հյոնը, Բեք Ջի Յոնգը, Հվիսունգը, Ջունգ Ջուն Յոնգը և «Brand New Music» ընկերության Ռհիմերը։ Ալբոմի մեջ ներառվում է նախկին երեք համագործակցության երգերը և չորս նոր երգ։ Խումբը կենդանի կատարմամբ ելույթ ունեցավ հունիսի 19-ին «M! Countdown» հաղորդման ժամանակ։ Հունիսի 27-ին խումբը «Peppermint Chocolate» երգը կատարեց K.Will-ի և VIXX խմբի Ռավիի հետ «Music Bank Half-Year Special» հաղորդման ժամանակ։ Հուլիսի 5-ին խումբը համերգ տվեց Սեուլի Հոնգդաե համայնքի Հոնգիկ համալսարանում։ Հուլիսին խումբը թողարկեց «ամուսնություն առանց ժամադրության» կորեական դորամայի սաունդթրեքը։

Նոյեմբերի 21-ին խումբը թողարկեց «Piano Man» ալբոմը, որի գլխավոր երգը ունի հենց նույն անունը։ Ալբոմի գլխավոր երգը «Gaon's Digital chart»-ում զբաղեցրել է 41րդ տեղը։ 2014 թվականի վերջին խումբը թվային բաշխման վաճառքի քանակով զբաղեցրել է 10րդ տեղը կանացի խմբերի մեջ, 19րդ տեղը՝ ալբոմների վաճառքի քանակով և 11րդ տեղը՝ ընդհանուր վաճառքի թվով 2014 թվականին։

Հունվարի 10-ին «Immortal Songs 2» հաղորդման ժամանակ խումբը կատարեց Ջու Հյուն Միի «Wait a Minute» երգը, հասնելով եզրափակիչ փուլ պարտվում են Կիմ Կյունգ Հոին։

2015: Pink Funky և աճող ճանաչվածություն 

2015 թվականի ապրիլի 2-ին պումբը ներկայացրեց նրանց «Pink Funky» երրորդ մինի ալբոմի «Ahh Oop!» առաջին սինգլը։ «Ahh Oop!» սիբլում խումբը երկրորդ անգամ համագործագկցում է eSNa-ի հետ, նրանց «Piano Man» երկրորդ մինի ալբոմի «Gentleman» սինգլից հետո։

Հունիսի 13-ին նրանք մեկնիցին Ուլան Բատոր, Crayon Pop և K-Much խմբերի հետ համերգ տալու համար։ Համերգը նվիրված էր Մոնղոլիայի և Հարավային Կորեայի միջև 25ամյա խաղաղությանը։

Հունիսի 19-ին խումբը թողարկեց «Pink Funky» երրորդ մինի ալբոմը և «Um Oh Ah Yeh» գլխավոր սինգլը։ Ալբոմը բավականին մեծ հաջողություն ունեցավ և զբաղեցրեց երրորդ տեղը «Gaon»-ի
չարտերում։ Օգոստոսի 23-ին խումբը կազմակերպեց իրենց առաջին երկրպագուների հետ հանդիպումը, այն կոչվում էր «1st MOO Party», որը տեղի ունեցավ Սեուլի օլիմպիական այգում և եկել էին 2400 երկրպագուներ։ Երկրպագուների հետ հանդիպման տոմսերը վաճառվեցին մեկ րոպեի ընթացքում։ Նրանք կազմակերպեցին ևս մեկ «MOO Party» Լոս Անջելեսում, որը տեղի էր ունեցել հոկտեմբերի 4-ին։ Դա նրանց առաջին շրջագայությունն էր ԱՄՆ-ում։ Խումբը համագործակցեց իրենց լեյբլի աշխատակից Basick հետ և մասնակցեցին «Show Me the Money» ռեփ շոուին։

Օգոստոսի 29-ին խումբը վերադարձավ «Immortal Song 2» հաղորդում, Ջո Յոնգ Նամի «Delilah» երգով։ Մունբյուլը գլխավոր դերի համար ընտրվեց «Start Love (스타트 러브)» վեբ դրամայում, մինչ Սոլան մասնակցում էր «King of Mask Singer» հաղորդմանը արևածաղկի տեսքով։ Հվասան Հյոն Աի հետ ձայնագրեց «Ice Ice» երգը, իսկ Հվիինը համագործակցում էր «CNBLUE» խմբի հետ «2gether» ալբոմի համար։

Խումբը կրկին վերադարձավ «Immortal Song 2» հաղորդում, Բե Հոի «Backwood's Mountain (두메산골)» երգով։ Նրանք զարմացրեցին իրենց կատարումով և 404 միավորով հաղթեցին այդ շոում։

2016 – ներկա։ Melting 

2016 թվականի հունվարի 26-ին նրանք ներկայացրեցին «I Miss You» R&B բալլադը։ Թողարկումից անմիջապես հետո նրանք Կորեայի մի շարք չարտերում զբաղեցրեցին առաջատար տեղերը։

2016 թվականի փետրվարի 12-ին խումբը ներկայացրեց «1cm» կամ «Taller than You» հիփ-հոփ սինգլը, որը ներառվում է նրանց առաջին լիամետրաժ «Melting» ալբոմի մեջ։ Ալբոմը թողարկվեց փետրվարի 26-ին։

2016 թվականի մարտի 6-ին խումբը ունեցավ իր առաջին «You're the Best» մրցանակը «Inkigayo» հեռուստահաղորդաշարում։

Անդամներ

Սկավառակագրություն

Ստուդիայի ալբոմներ

EP

Սինգլեր

Հաղորդումներին երգած սինգլեր

Ֆիլմագրություն

Վեբ դորամաներ

Հեռուստահաղորդումներ

Հաղթանակներ և անվանակարգումներ

Gaon Chart K-Pop Awards

MelOn Music Awards

Seoul Music Awards

Seoul Success Awards

Bugs Awards

Mnet Asian Music Awards

Երաժշտական հաղորդումներ

Show Champion

M! Countdown

Music Bank

Inkigayo

Ծանոթագրություններ

Արտաքին հղումներ 
 Mamamoo խմբի պաշտոնական կայք 

Հարավկորեական երաժշտական խմբեր
Քեյ փոփ երաժշտական խմբեր